b"\n_START_ARTICLE_\nCarlos Viegas Gago Coutinho\n_START_SECTION_\nBiografia\n_START_PARAGRAPH_\nDe fam\xc3\xadlia humil, en 1886 va ingressar al servei de la Marina Portuguesa, amb la que va rec\xc3\xb3rrer tot el m\xc3\xb3n. En 1891 fou enviat a Mo\xc3\xa7ambic i en 1912 fou destinat a Timor. Al mateix temps va desenvolupar una gran obra de recerca cient\xc3\xadfica, publicant una gran varietat de treballs geogr\xc3\xa0fics i hist\xc3\xb2rics, principalment relacionades amb les navegacions portugueses, com per exemple la seva versi\xc3\xb3 de l'obra Os Lus\xc3\xadadas._NEWLINE_A partir de 1898 es va dedicar a establir delimitacions frontereres als territoris ultramarins. En el transcurs d'aquests treballs, va realitzar la seva primera travessia a \xc3\x80frica, i anys despr\xc3\xa9s, al costat d'Artur de Sacadura Freire Cabral va realitzar en 1921 la travessia a\xc3\xa8ria entre Lisboa i Funchal (Madeira). En 1922, de nou al costat de Sacadura Cabral, va realitzar la primera travessia a\xc3\xa8ria de l'Atl\xc3\xa0ntic sud, utilitzant com a instrument de navegaci\xc3\xb3 un sextant al que havia adaptat un horitz\xc3\xb3 artificial. Aquest invent revolucion\xc3\xa0 la navegaci\xc3\xb3 a\xc3\xa8ria de l'\xc3\xa8poca._NEWLINE_En els \xc3\xbaltims anys de la seva vida, es va dedicar a l'estudi dels descobriments i de les navegacions portugueses, escrivint diversos treballs que va acabar compilant en la seva obra N\xc3\xa1utica dos Descobrimentos._NEWLINE_Com a reconeixement a tota la seva obra, va ser nomenat directes honorari de l'Acad\xc3\xa8mia Naval Portuguesa en 1926, i distingit amb el t\xc3\xadtol de pilot aviador. Es va retirar de la vida militar en 1939._NEWLINE_Va pert\xc3\xa0nyer a l'orde ma\xc3\xa7\xc3\xb2nica portuguesa Gran Orient Lusit\xc3\xa0 i fou soci de la Societat de Geografia de Lisboa._NEWLINE_Per decisi\xc3\xb3 de l'Assemblea Nacional i mitjan\xc3\xa7ant decret espec\xc3\xadfic fou promogut a almirall en 1958. Va morir l'endem\xc3\xa0 de complir 90 anys, fou sepultat al Cementiri da Ajuda de Lisboa."